##### MISA CON NENOS

##### 19 de novembro 2023

**ORDINARIO 33º-A**

**Xornada Mundial dos pobres**

***Mateo 25, 14-15. 19-21: “A un deixoulle 5 talentos, a outro 2 e a outro 1”.***

Mensaxe: **Non é tanto ter talento**

**como saber facelo crecer**

1. **MONICIÓN DE ENTRADA**

Irmáns e irmás:

Ao final deste tempo ordinario pregúntasenos que estamos a facer coa nosa vida? Xesús no evanxeo fálanos dos talentos, das calidades e oportunidades que se nos ofrecen. Trátase de sentirnos agradecidos por todo o que recibimos de Dios e de aproveitar o tempo desenvolvendo os nosos talentos. Hoxe a igrexa celebra a Xornada Mundial dos Pobres establecida polo papa Francisco para que non nos esquezamos nunca dos pobres. O lema deste ano é *“Non apartes o teu rostro do pobre”* (Tob. 4,7), e é que os pobres non deben ser invisibles para os que seguen a Xesús.

***No nome do Pai... Deus que confía en nós e énchenos de talentos, de calidades para que as fagamos frutificar, sexa con todos vós.***

(Podemos ensinar o cartel deste domingo de Fano).

1. **SÚPLICAS DE PERDÓN**

##### *C:\Users\Usuario\AppData\Local\Microsoft\Windows\INetCache\IE\YLUDU0S1\dibu_19_noviembre_2017_color_FLECHAS.jpgRecoñezamos humildemente os nosos pecados.*

* *Señor; ti que nos dás calidades para que sexamos útiles pero ás veces non as desenvolvemos.* **Señor, ten piedade de nós.**
* *Ti que puxeches nas nosas mans a posibilidade de construír o teu Reino e mellorar o mundo pero ás veces somos preguiceiros.* **Cristo, ten piedade de nós.**
* *Ti que ao final das nosas vidas examinarasnos do amor e preguntarasnos se apartamos nosa vista do pobre.* ***Señor, ten piedade de nós.***
1. **MONICIÓN Á PALABRA DE DEUS**

No evanxeo, un señor reparte os talentos aos tres criados e esíxelles segundo as súas capacidades. É esta unha parábola que nos convida á responsabilidade e ao esforzo, a non perder o tempo, xa que o noso Deus deunos unhas calidades que temos que desenvolver, agradecer e poñer ao servizo dos demais. A primeira lectura proponnos o exemplo da muller traballadora, responsable, que fai render os seus talentos. O seu traballo contribúe ao ben dos demais. S. Paulo convídanos a vivir vixiantes, como fillos da luz.



1. **ORACIÓN DE LOS FIEIS**

 Ao Pai que distribúe os seus dons entre nós dicímoslle**:**

**-Que faga crecer os meus talentos, Señor. -Que non enterre os meus talentos**, **Señor**.

1. Polo noso bispo, pola igrexa diocesana de… e por nós, para que sexamos membros activos dela. Oremos.

2. Para que nas familias fagamos frutificar o tesouro da fe que nos regalou Cristo. Oremos.

3. Para que agradezamos a Deus os talentos e calidades que nos deu e sexamos responsables con eles. Oremos.

4. Para que non esquezamos que sen esforzo, traballo e responsabilidade nada se consegue. Oremos.

5. Para que nesta Xornada dos Pobres aprendamos a facelos visibles e “a non apartar o noso rostro do pobre”. Oremos.

6. Para que os que nos alimentamos do Pan do ceo sintamos urxidos a rezar e compartir cos nosos irmáns necesitados. Oremos.

**Grazas Señor por todo o que nos regalas, axúdanos a ser dignos cada día da confianza e responsabilidade recibidas. Por XCNS.**

 **PROCESIÓN DE OFRENDAS**

**- CARTEL DA XORNADA DOS POBRES (logo en internet):** Fagamos realidade o que o Papa nos pide nesta xornada de facer máis visibles aos pobres: “Benditas as mans que se abren para acoller aos pobres e axudalos: son mans que traen esperanza. Benditas as mans que vencen as barreiras da cultura, a relixión e a nacionalidade derramando o aceite do consolo nas chagas da humanidade. Benditas as mans que se abren sen pedir nada a cambio, sen peros nin condicións: son mans que fan descender sobre os irmáns a bendición de Dios”.

**- ENTRÉGASELLE AOS NENOS UNHA MOEDA** **BRILLANTE** (poden valer as de chocolate): Hoxe, como aos empregados da parábola que escoitamos, dásenos un talento, non de prata, senón de amor. É necesario que negociemos con el, que repartamos o noso amor e así seguro que aumenta e aumenta.

**- PAN E VIÑO:** Ao presentar o pan e o viño queremos que a eucaristía deste domingo, anticipación da festa do ceo, sexa o alimento salvador que nos dea forza para facer frutificar o que o Señor sementou en cada un de nós.